open-index/open-wikipedia-markdown huggingface dataset:
Μπρίτζιντ

Στην Κελτική μυθολογία, η **Μπρίτζιντ** (, από το ιρλανδικό όνομα *Brighid* και στα παλαιά ιρλανδικά: *Brigit*: : **Μπρίγιντ** ή **Μπρίιντ**) είναι κόρη του Ντάγκντα και σύζυγος του Μπρες των Φομόριαν. Είχε δυο αδερφές επίσης με το όνομα Μπρίγκιντ και θεωρείται κλασική Κελτική Τριαδική θεότητα. 
Από τον Τούιρεν γέννησε τρεις γιους: τον Κρέιγνε, τον Λούχτα και τον Γκοϊβένου. Θεωρείται ότι επινόησε το μοιρολόι, όταν θρηνούσε τον θάνατο του Ρούαδαν, γιου δικού της και του Μπρες, στη Δεύτερη Μάχη της Μόι Τούραχ (**Magh Tuiredh**).

## Θεά της φωτιάς

Η Μπρίτζιντ σχετίζεται με τη φωτιά. Οι τρεις εκφάνσεις της είναι:
* Η φλόγα της έμπνευσης, σαν προστάτρια της ποίησης
* Η φωτιά της σπιτικής εστίας, σαν προστάτρια της ίασης και της γονιμότητας
* Η φωτιά των καμινιών, σαν προστάτρια της σιδηρουργίας και των πολεμικών τεχνών. 

Η Μπρίτζιντ είναι η Θεά της Ιερής Φωτιάς του Κίλντερ (ιρλ. *Cill Dara*) και συχνά θεωρείται η Λευκή Κόρη της τριαδικής θεότητας. Εκχριστιανίστηκε σαν "θετή μητέρα" του Ιησού και ονομάστηκε *[[Βριγίδη του Κιλνταίρ|Αγία Μπριγκίτ]]*, κόρη του Δρυΐδη Ντουγκλ (ιρλ. *Dougal*).

Λόγω της Φλόγας της Έμπνευσης και της σχέσης της με τα δένδρα βελανιδιάς, θεωρείται προστάτρια των Δρυϊδών.

## Λατρεία της Μπρίτζιντ
Στις 2 Φεβρουαρίου γινόταν η γιορτή Ίμπολκ (ιρλανδικά: *Imbolc*), προς τιμήν της Μπρίγκιντ, που αναγγέλλει τον ερχομό της άνοιξης μετά τον χειμώνα της Κάλιαχ Βερ (ιρλανδικά: *Cailleach Bheur*). Το φίδι της Μπρίτζιντ έβγαινε από τον λοφίσκο του, όπου βρισκόταν σε χειμερία νάρκη και η συμπεριφορά του καθόριζε τη διάρκεια που απέμενε για το τέλος του χειμώνα. Την περίοδο αυτή, η Μπρίγκιντ ενσαρκώνει τη νύφη, παρθένο ή αγνή κοπέλα και προστατεύει τις ετοιμόγεννες γυναίκες. 

Η γιορτή Ίμπολκ είναι την ίδια μέρα με τη γιορτή της Αγίας Μπριγκίτ, ενώ ταυτίζεται με τη γιορτή της Υπαπαντής (Candlemas) και τη Μέρα της Μαρμότας στην Αμερική.

## Πηγές
* Encyclopedia Mythica

Κατηγορία:Κελτική μυθολογία
Κατηγορία:Θεότητες της μεταλλουργίας
Κατηγορία:Θεότητες της υγείας
Κατηγορία:Θεότητες της οικίας και της εστίας
Κατηγορία:Θεότητες της σοφίας
Κατηγορία:Θεότητες της φωτιάς
Ανάπτυξη συλλογής

Η **ανάπτυξη συλλογής** σε μια βιβλιοθήκη είναι οι διαδικασίες για την οργάνωση και εμπλουτισμό της συλλογής σε διάφορα μέσα, όπως βιβλία, περιοδικά, ηλεκτρονικές πηγές, κτλ..

Οι συλλογές αναπτύσσονται από βιβλιοθηκονόμους και άλλο προσωπικό βιβλιοθήκης με αγορές ή άλλους τρόπους πρόσκτησης υλικού συνεχώς, βάσει των πληροφοριακών αναγκών των χρηστών της βιβλιοθήκης. Εκτός από την πρόσκτηση υλικού, η ανάπτυξη συλλογής περιλαμβάνει επίσης:
* την καθιέρωση πολιτικής βάσει της οποίας επιλέγεται το υλικό
* την αντικατάσταση κατεστραμμένου ή χαμένου υλικού
* την απόσυρση υλικού που κρίνεται ως μη χρήσιμο στη συλλογή
* τον σχεδιασμό νέων συλλογών
* τη συλλογική λήψη αποφάσεων μαζί με άλλες βιβλιοθήκες ή στα πλαίσια μιας κοινοπραξίας.

## Δείτε επίσης
* Βιβλιοθήκη
* Βιβλιοθηκονομία
* Βιβλιοθηκονόμος

Κατηγορία:Βιβλιοθηκονομία
Ευφορβία η δενδροειδής

Η ***Ευφορβία η δενδροειδής*** (επιστ. ονομ.: ***Euphorbia dendroides***), πιο γνωστή ως **γαλατσίδα**, ανήκει στην οικογένεια Euphorbiaceae (Ευφορβιοειδή) και στο γένος *[[Euphorbia]]*, που συναντάται κυρίως σε απότομα βράχια. Το όνομά της προέρχεται από το παχύρρευστο και καυστικό υγρό που βγάζουν τα στελέχη τους σαν κόβονται και που μοιάζει σαν γάλα. Το υγρό αυτό είναι δηλητηριώδες και χρησιμοποιείται από ορισμένους ψαράδες για να ναρκώνουν τα ψάρια. Έχει ανοικτοπράσινα φύλλα και ταξιανθία (*κυάθιο*) που μοιάζει με κύπελλο, με ελλιπή μονογενή άνθη. Ο Ιπποκράτης θεωρούσε τη γαλατσίδα υπεύθυνη για την ελονοσία.
μικρογραφία|Ευφορβία η δενδροειδής (Euphorbia dendroides), Κοντά στο Τρίκερι, Νότιο Πήλιο, Μαγνησία (13-2-2011)
Το *Euphorbia dendroides* αποτελεί στενομεσογειακό είδος, το οποίο στην Ελλάδα συναντάται σχεδόν σε ολόκληρη τη χώρα (εκτός από κάποιες περιοχές της Β. Ελλάδας) σε ξηρές, απότομες, βραχώδεις πλαγιές κοντά στη θάλασσα, συχνά σε μεγάλους πληθυσμούς. Ανθίζει νωρίς την άνοιξη (Μάρτιο-Μάιο) και κατά τα τέλη του καλοκαιριού ρίχνει τα φύλλα του, τα οποία, εν τω μεταξύ, λαμβάνουν ένα χαρακτηριστικό ερυθρό χρώμα.

## Πηγές
* Παπιομύτογλου Β. 2006, Αγριολούλουδα της Ελλάδας. Mediterraneo Editions

* Φοίτος Δ. & Καμάρη Γ. 2009, Μαθήματα Γεωβοτανικής, Εκδόσεις Πανεπιστημίου Πατρών.

* Φυτολογία 2006, Εκδοτική Αθηνών

## Εξωτερικοί σύνδεσμοι

* http://greekflora.gr/el/flowers/1745/Euphorbia-dendroides
* http://euromed.luomus.fi/euromed_map.php?taxon=492929&size=medium
* http://portal.cybertaxonomy.org/flora-greece/cdm_dataportal/taxon/0e3ddd3d-a84c-4dc6-b614-65699db4b7ad

## Παραπομπές


Κατηγορία:Αγριολούλουδα
Κατηγορία:Ευφορβιοειδή
Κατηγορία:Δηλητηριώδη φυτά
Κατηγορία:Ελληνική χλωρίδα
Νόμος του Αβογκάντρο

Το συμπέρασμα στην **Υπόθεση Αβογκάντρο** ή **Υπόθεση του Αβογκάντρο** έχει ως ακολούθως:

"*Ίσοι όγκοι αερίων, υπό τις αυτές συνθήκες θερμοκρασίας και πίεσης, περιέχουν τον ίδιο αριθμό μορίων*".

Ο Αμεντέο Αβογκάντρο, Ιταλός φυσικός, διατύπωσε τη παραπάνω υπόθεση το 1811. Και αυτή ακριβώς ήταν η πρώτη ερμηνεία της συμπεριφοράς των αερίων, βάσει των μορίων τους. Ήταν αυτή που οδηγούσε τελικά στο συμπέρασμα ότι ο όγκος κάθε αερίου εξαρτάται από τον αριθμό των μορίων που περιέχει.

Έτσι υπό κανονικές συνθήκες ένα λίτρο αερίου περιέχει 25.000.000.000.000.000.000.000 μόρια!

## Εξωτερικοί σύνδεσμοι
* 

Κατηγορία:Φυσικοχημεία
Κατηγορία:Χημικές ιδιότητες
Αβογκαντρο
Γαλατσίδα

[μικρογραφία|280x280εσ|Γαλατσίδα του είδους ''Euphorbia myrsinites'' στην [Πίνδος|Πίνδο]]
Με το όνομα αυτό είναι γνωστά μια σειρά φυτά του γένους Euphorbia. 

## Ονομασία
Το όνομα προήλθε από τον γαλακτώδη χυμό που εκκρίνουν οι βλαστοί και τα φύλλα των ευφορβιών. 

## Τοποθεσία
Στην Ελλάδα απαντώνται πολλά διαφορετικά είδη από αυτά τα φυτά με πιο κοινά τα *[[Euphorbia characias]]* και *[[Euphorbia dendroides]]* που προτιμούν βραχώδεις τοποθεσίες, την *[[Euphorbia acanthothamnos]]*, που αποτελεί χαρακτηριστικό φυτό στα φρύγανα και την *[[Euphorbia paralias]]* που όπως λέει και το όνομά της προτιμά παραθαλάσσιες τοποθεσίες.

Κατηγορία:Ευφορβιοειδή
Γέφυρα (αποσαφήνιση)

Ο όρος **Γέφυρα** μπορεί να αναφέρεται στη:
* Γέφυρα, τη γνωστή κατασκευή διέλευσης υπεράνω εμποδίου.
* Γέφυρα (οδοντοτεχνική), την οδοντοτεχνική κατασκευή.
* Γέφυρα (πλοίου) απ΄ όπου κυβερνάται το πλοίο.
* Γέφυρα, ονομαστή της Εγνατίας οδού.
* Γέφυρα (εγκέφαλος), το μέρος του εγκεφάλου.
* Γέφυρα (ηλεκτροτεχνία), κύκλωμα για τη μέτρηση ηλεκτρικών μεγεθών.
* Γέφυρα πηγαίας δρομολόγησης στα δίκτυα token ring
* Γέφυρα δικτύου, ηλεκτρονική συσκευή που υλοποιεί τη διασύνδεση μεταξύ τοπικών δικτύων υπολογιστών.
* Γέφυρα (γυμναστική), τύπος άσκησης στη γυμναστική.

## Γεωγραφία
Στην Ελλάδα, με το όνομα **Γέφυρα** υπάρχουν οι παρακάτω οικισμοί:
* Γέφυρα Μπανιά Αιτωλοακαρνανίας, οικισμός στη Ναυπακτία.
* Γέφυρα Θεσσαλονίκης, κωμόπολη της Θεσσαλονίκης.
* Γέφυρα Κερκύρας, κοινότητα Κερκύρας.
* Γέφυρα Ισθμού Κορινθίας, οικισμός στην Κορινθία.
* Γέφυρα Λακωνίας, οικισμός στη περιοχή της Μονεμβασιάς.
* Γέφυρα Μεγαλόπολης, οικισμός στη Μεγαλόπολη.
* Γέφυρα Νέστου, κοινότητα στο Νομό Δράμας.

Υπάρχουν επίσης: 

* τα Γεφύρια Καρδίτσας
* η Μεγάλη Γέφυρα Πιερίας.
* το Γεφυρούδι Σερρών
* τα Γεφυράκια Αρκαδίας

Κατηγορία:Αποσαφηνίσεις ελληνικών τοπωνυμίων
Αθηνά Παπαγιάννη

Η **Αθηνά Παπαγιάννη** (18 Αυγούστου 1980) είναι Ελληνίδα αθλήτρια των 20.000μ βάδην. Κάτοχος του πανελλήνιου ρεκόρ τόσο στα 20.000μ βάδην (δρόμος) με 1.28.58 όσο και στα 10.000 μ. βάδην (δρόμος).

## Βιογραφία
Γεννήθηκε στις 18 Αυγούστου 1980 στην Πρέβεζα. Ανήκει στον Ολυμπιακό και γυμνάζεται με τον Ναπολέοντα Κεφαλόπουλο.

Την πρώτη της επιτυχία τη σημείωσε σε ηλικία 20 ετών στους Ολυμπιακούς Αγώνες 2000 στο Σίδνεϋ, όπου με επίδοση 1.33.14 κατέλαβε την 11η θέση.

Το 2001, κατέλαβε την 11η θέση στο Παγκόσμιο Πρωτάθλημα Στίβου 2001 στο Έντμοντον με επίδοση 1.34.56 και την 6η θέση στο Ευρωπαϊκό Πρωτάθλημα για αθλήτριες κάτω των 23 ετών. Την ίδια χρονιά κατέλαβε την 4η θέση στους Μεσογειακούς Αγώνες στην Τύνιδα της Τυνησίας. 

Την επόμενη χρονιά, κατέλαβε την 11η θέση ξανά, αυτή τη φορά στο Ευρωπαϊκό Πρωτάθλημα Στίβου 2002 στο Μόναχο με επίδοση 1.31.45.

Στους Ολυμπιακούς Αγώνες 2004 στην Αθήνα, κατάφερε να πλασαριστεί στην 10η θέση με επίδοση 1.30.37, ενώ λίγους μήνες πριν στους Βαλκανικούς Αγώνες σημείωσε πανελλήνιο ρεκόρ με επίδοση 1 ώρα 28 λεπτά και 58 δευτερόλεπτα.

Στο Παγκόσμιο Πρωτάθλημα Στίβου 2005 στο Ελσίνκι, με επίδοση 1.29.21 κατόρθωσε να μπει στην πρώτη εξάδα (ήταν 6η) για πρώτη φορά σε τόσο μεγάλη διοργάνωση.

## Συμμετοχές σε αγώνες και διακρίσεις

 https://www.worldathletics.org/athletes/_/175732

## Παραπομπές

https://www.worldathletics.org/athletes/_/175732

http://www.olympicmuseum-thessaloniki.org/exibits/index.php/%CE%B1%CE%B3%CF%89%CE%BD%CE%B9%CF%83%CF%84%CE%B9%CE%BA%CE%B7-%CE%B5%CE%BD%CE%B4%CF%85%CE%BC%CE%B1%CF%83%CE%B9%CE%B1/%CE%9F%CE%9C-00001685-detail/recommend?tmpl=component

Κατηγορία:Ελληνίδες αθλήτριες του βάδην
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Παραλλαγή Aegean Ghost

thumb|Ελληνικό F-16 που φέρει την παραλλαγή Aegean Ghost.
thumb|Ελληνικό F-4.
Η **Aegean Ghost** (*Φάντασμα του Αιγαίου*) είναι η ειδική χρωματική παραλλαγή που φέρουν ορισμένα μαχητικά αεροσκάφη της Πολεμικής Αεροπορίας. Σχεδιασμένη ειδικά για το περιβάλλον του Αιγαίου, όπου κυρίαρχοι είναι οι τόνοι του μπλε και γκρι, αυτή η παραλλαγή θεωρείται ιδιαίτερα αποτελεσματική στην οπτική απόκρυψη των μαχητικών αεροσκαφών. Το μοτίβο Aegean Ghost εισήχθη στην ΠΑ για πρώτη φορά στα τέλη της δεκαετίας του 1980.

Αποτελείται από τρεις ανοιχτούς τόνους (γαλάζιο, γκρι και ανοικτό μπεζ-γκρι) οι οποίοι καλύπτουν όλο το αεροσκάφος (wrap-around).

Η παραλλαγή αυτή χρησιμοποιείται στα εξής αεροσκάφη (2008):

* F-16 Fighting Falcon 
* F-4E Phantom

Ορισμένα ιστορικά αεροσκάφη της ΠΑ όπως αυτό το Mirage F.1CG αλλά και αρκετά F-5A/B έχουν επίσης βαφτεί για κάποια περίοδο με την παραλλαγή αυτή για λόγους δοκιμής. Αντίθετα, τα αεροσκάφη RF-4E Phantom και Vought A-7_Corsair_II χρησιμοποιούν την παραλλαγή τύπου Βιετνάμ (ένας τόνος καφέ και δύο τόνοι πράσινου).

Κατηγορία:Ελληνική Πολεμική Αεροπορία
Αγγελική Τσιολακούδη

Η **Αγγελική Τσιολακούδη** (10 Μαΐου 1976) είναι Ελληνίδα ακοντίστρια. Είναι η δεύτερη καλύτερη ακοντίστρια όλων των εποχών στην Ελλάδα, με τον νέο τύπο ακοντίου με  ατομικό ρεκόρ **63,14μ.** Ανήκει στον Ολυμπιακό και γυμνάζεται με το Γρηγόρη Κοντό. 

Γεννήθηκε στην Αλεξανδρούπολη στις 10 Μαΐου 1976. Το 1993 κατέλαβε την 7η θέση στον τελικό του Ευρωπαϊκού Πρωταθλήματος εφήβων-νεανίδων, ενώ ένα χρόνο αργότερα ήταν 7η στην αντίστοιχη Παγκόσμια διοργάνωση. Το 1995, ήταν 3η στο Ευρωπαϊκό Πρωτάθλημα εφήβων-νεανίδων και το 1997 ήρθε η πρώτη της διάκριση σε επίπεδο γυναικών καθώς ήταν 3η στους Μεσογειακούς Αγώνες του Μπάρι. 

Το 2001 ήταν μια χρονιά γεμάτη επιτυχίες για την Αγγελική καθώς κατέλαβε την 8η θέση στο Παγκόσμιο Πρωτάθλημα Στίβου 2001 στο Έντμοντον με επίδοση 61,01μ. Την ίδια χρονιά επίσης ήταν 2η στους Μεσογειακούς Αγώνες της Τυνησίας με βολή στα 58,16μ. και 4η στην Πανεπιστημιάδα με επίδοση 57,15μ. 

Η επόμενη χρονιά συνεχίστηκε από επιτυχίες. Προκρίθηκε ως 5η στον τελικό του αγωνίσματός της στο Ευρωπαϊκό Πρωτάθλημα Στίβου 2002 στο Μόναχο και εκεί στην πρώτη της προσπάθεια σημείωσε ατομικό ρεκόρ με 63,14μ. Μάλιστα, βρισκόταν στα μετάλλια μέχρι και την τελευταία προσπάθεια, αλλά τελικά περιορίστηκε στην 5η θέση χάνοντας το μετάλλιο για 36 εκατοστά. 

Το 2003, αντιμετώπισε προβλήματα τραυματισμών αλλά το 2004 έμελλε να είναι η πιο σταθερή χρονιά της. Επικράτησε στο **Ευρωπαϊκό Κύπελλο Μπρούνο Τζάουλι** με βολή στα **62,80μ.,** ενώ είχε άλλους δύο αγώνες πάνω από τα 62μ. Ωστόσο, στον προκριματικό των Ολυμπιακών Αγώνων δεν κατάφερε να προκριθεί στον τελικό καθώς η βολή της στα **59,64μ**. δεν της έδινε αυτή τη δυνατότητα. 

Το 2005, ήταν  μια ακόμη πολύ καλή χρονιά για την Αγγελική Τσιολακούδη. Σημείωσε στα Τσικλητήρεια επίδοση **62,64μ.,** μία από τις καλύτερες στον κόσμο και κατέκτησε το τρίτο συνεχόμενο μετάλλιό της σε **Μεσογειακούς Αγώνες στην Αλμερία**, αυτή τη φορά **χρυσό** με προσπάθεια στα **62,61μ**. Προκρίθηκε στον τελικό στο Παγκόσμιο Πρωτάθλημα Στίβου 2005 με επίδοση **59,06μ**. και εκεί με καλύτερη προσπάθεια στα **57,99μ**. κατέλαβε τελικά την **8η θέση**. 

Το 2006, αντιμετώπισε προβλήματα τραυματισμών και η συμμετοχή της στο Γκέτεμποργκ δεν ήταν αυτή που η ίδια περίμενε με αποτέλεσμα να αποκλειστεί. 

Η εξέλιξη της Αγγελικής Τσιολακούδη:
*1998 : 58,68μ.
*2000 : 60,26μ.
*2001 : 62,90μ.
*2002 : 63,14μ.
*2003 : 56,66μ.
*2004 : 62,80μ.
*2005 : 62,64μ.
*2006 : 58,60μ.

Κατηγορία:Ελληνίδες αθλήτριες του ακοντισμού
Κατηγορία:Αθλητές στίβου ΟΣΦΠ
Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 01/2010
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 1997
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στους Μεσογειακούς Αγώνες 2005
Κατηγορία:Αθλητές του στίβου στη Θερινή Πανεπιστημιάδα 2001
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Παλαιστίνη (αποσαφήνιση)

Ο όρος **Παλαιστίνη** μπορεί να αναφέρεται:

* Στην ιστορική περιοχή της Παλαιστίνης
* Στο μερικώς αναγνωρισμένο Κράτος της Παλαιστίνης
Χράντετς Κράλοβε

Το **Χράντετς Κράλοβε** *([[τσεχική γλώσσα|τσεχ.]] Hradec Králové, [[γερμανική γλώσσα|γερμ.]]: Königgrätz)* είναι πόλη της Τσεχίας, στην περιοχή Χράντετς Κράλοβε της Βοημίας. Η πόλη βρίσκεται βρίσκεται στη συμβολή των ποταμών Έλβα και Όρλις, χτισμένη σε απόσταση περίπου 95 χιλιόμετρα (59 μίλια) ανατολικά της Πράγας και περίπου 19 χιλιόμετρα (12 μίλια) βορείως του Παρντούμπιτσε. Το υψηλότερο σημείο είναι ο λόφος Slatina στα 281 μέτρα (922 πόδια) πάνω από την επιφάνεια της θάλασσας.  

## Οικονομία
Η οικονομία της πόλης είναι βασισμένη στην επεξεργασία τροφίμων, τη φωτοχημική και ηλεκτρονική τεχνολογία. Οι παραδοσιακές βιομηχανίες περιλαμβάνουν και τα μουσικά όργανα - εδώ παράγονται τα καλύτερα πιάνα. Το Χράντετς Κράλοβε έχει Πανεπιστήμιο, αλλά και το Πανεπιστήμιο του Καρόλου έχει τμήματα Ιατρικής και Φαρμακευτικής εδώ.

## Ιστορία
Το αρχικό όνομα του Χράντετς Κράλοβε, μιας από τις παλαιότερες πόλεις στην Τσεχία, ήταν μόνο Χράντετς (το κάστρο), και το Κράλοβε (της βασίλισσας), προτάχθηκε όταν έγινε μια από τις πόλεις προίκα της βασίλισσας του Βενσεσλάου Β', η Ελισάβετ της Πολωνίας, η οποία έζησε εδώ για τριάντα χρόνια. Το 1639 η πόλη καταλήφθηκε για οκτώ μήνες από τους Σουηδούς. Η τελική μάχη του αυστρο-πρώσικου πολέμου έγινε κοντά στο Χράντετς Κράλοβε, στις 3 Ιουλίου 1866.

## Αθλητισμός

Ο ποδοσφαιρικός σύλλογος ΦΚ Χράντετς Κράλοβε είναι η σπουδαιότερη ομάδα της πόλης και αγωνίζεται (2024/25) στην Α' Εθνική της Τσεχίας στο στάδιο Malšovická arena χωρητικότητας 9.300 ατόμων. Η ομάδα ιδρύθηκε το 1905 με το όνομα ΣΚ Χράντετς Κράλοβε. Κατέκτησε το Πρωτάθλημα ποδοσφαίρου Τσεχοσλοβακίας με την πρώτη της συμμετοχή στην ανώτατη κατηγορία τη σεζόν 1959-1960. 

Ο σύλλογος χόκεϊ επί πάγου της πόλης είναι η Mountfield HK, αγωνιζόμενη στην Τσεχική Extraliga.

Η γυναικεία ομάδα μπάσκετ, Hradecké Lvice, αγωνίζεται στο εθνικό πρωτάθλημα μπάσκετ γυναικών.

## Παραπομπές


## Εξωτερικοί σύνδεσμοι
* 
* Official website
* Τουριστικό υλικό για την Τσεχία αλλά και λοιπές χρήσιμες πληροφορίες στην Ελληνική γλώσσα από την Πρεσβεία της Τσεχικής Δημοκρατίας στην Ελλάδα
* Jazz goes to Town website
* Virtual show

Κατηγορία:Πόλεις της Τσεχίας
Μανάνναν μακ Λιρ

Στην ιρλανδική μυθολογία, ο **Μανάνναν μακ Λιρ** είναι ο θεός της θάλασσας και της γονιμότητας, που προβλέπει τον καιρό. Είναι γηραιότερος από τους Τουάθα ντε Ντανάν, ωστόσο θεωρείται ένας από αυτούς. Είναι γιος του Λιρ, όπως δηλώνει και το πρόθεμα *μακ* στο όνομά του. Γυναίκα του είναι η νεράιδα Φαντ κι είναι θετός πατέρας πολλών θεότητων, όπως του Λουγ, για παράδειγμα. Ο Μανάνναν κάποια στιγμή άφησε τη Φαντ κι εκείνη ερωτεύτηκε τον ήρωα Κουχούλιν. Θνητός όμως και νεράιδα δεν μπορούσαν να είναι μαζί, αν δεν καταστρεφόταν η νεράιδα, οπότε ο Μανάνναν διέγραψε τις μνήμες τους και κανείς δεν θυμόταν τον άλλον.

Ο Μανάνναν μακ Λιρ είναι ο φύλακας των Ευλογημένων Νήσων κι ο κύριος τoυ Μόι Μελ (ιρλ. *Magh Mell*). Ο Μανάνναν κατέχει ένα πλοίο χωρίς πανιά που ακολουθεί τις εντολές του. Φοράει ένα μανδύα που τον κάνει αόρατο, το κράνος του είναι από φλόγες και ξεπροβάλλει από τη θάλασσα μέσα σε ένα άρμα.

Κατηγορία:Κελτική μυθολογία
Κατηγορία:Θεότητες του θανάτου
Κατηγορία:Θεότητες του Κάτω Κόσμου
Κατηγορία:Θεότητες της απάτης και της πονηριάς
Φαντ

Στην Ιρλανδική μυθολογία, η **Φαντ** ήταν βασίλισσα των Νεράιδων και γυναίκα του Μανάνναν. Αυτός την εγκατέλειψε κάποια στιγμή κι η Φαντ δέχτηκε επίθεση από τρεις Φομόριαν, που ήθελαν τον έλεγχο της Ιρλανδικής Θάλασσας. Ο ήρωας Κουχούλιν συμφώνησε να βοηθήσει στη διάσωσή της, με τον όρο εκείνη να τον παντρευόταν. Η Φαντ δέχτηκε διστακτικά, αλλά έπειτα τον ερωτεύτηκε μόλις τον είδε, όπως κι εκείνος.

Ο Μανάνναν γνώριζε ότι η σχέση τους θα ήταν ολέθρια, γιατί ο Κουχούλιν ήταν θνητός και η Φαντ νεράιδα: η παρουσία του Κουχούλιν θα κατέστρεφε τις νεράιδες. Έτσι, ο Μανάνναν διέγραψε τις μνήμες του Κουχούλιν και της Φαντ και κανείς από τους δυο δε θυμόταν τίποτε. 

Μαζί με την αδερφή της, Λι Μπαν, η Φαντ είναι θεότητα της υγείας και της τέρψης.

## Πηγές
* Encyclopedia Mythica

Κατηγορία:Κελτική μυθολογία
Ευρωπαϊκό Πρωτάθλημα Κλειστού Στίβου 2005

Το **Ευρωπαϊκό Πρωτάθλημα Κλειστού Στίβου του 2005** πραγματοποιήθηκε στη Μαδρίτη, την πρωτεύουσα της Ισπανίας, από τις 4 εως 6 Μαρτίου.

## Καταμέτρηση Μεταλλίων
(*Η οικοδέσποινα χώρα σε *'bold*'.*)

## Αποτελέσματα
### Άντρες

Ο Βρετανός Μαρκ Λιούις-Φράνσις, δεύτερος στα 60 μ. ανδρών (6.59), αποκλείστηκε αργότερα λόγω χρήσης αναβολικών (tetrahydrocannabinol).

### Γυναίκες

τα αποτελέσματα είναι χρόνοι, μέτρα (μ.) ή πόντοι (π.)

(*) Η Τούρκισσα Tezeta Desalegn-Dengersa τερμάτισε δεύτερη στα 3.000 μ. κερδίζωντας το αργυρό μετάλλιο με χρόνο 8:46.65, αλλά αργότερα αποκλείστηκε λόγω χρήσης αναβολικών(metenolone).  Αυτό ανακοινώθηκε στις 6 Απριλίου, 2006.

(**) Η Μπιάνκα Κάπλερ κέρδισε επίσης το χάλκινο μετάλλιο επειδή το τελευταίο της άλμα μετρήθηκε λανθασμένα.

## Εξωτερικοί σύνδεσμοι
* Athletix

2005
Κατηγορία:Διοργανώσεις στίβου στην Ισπανία
Κατηγορία:Μαδρίτη
Κατηγορία:Στίβος το 2005
Ζάχος Χατζηφωτίου

Ο **Ζάχος Χατζηφωτίου** του Γεωργίου (Αθήνα, 28 Σεπτεμβρίου 1923 - 30 Σεπτεμβρίου 2022) ήταν Έλληνας δημοσιογράφος και συγγραφέας.

## Βιογραφικό
Καταγόταν από τα Ψαρά η οικογένειά του έφυγε από το νησί το 1824, μετά την καταστροφή του από τους Τούρκους και εγκαταστάθηκε αρχικά στη Σύρο και τελικά στην Αθήνα, στην Πλάκα, όπου και γεννήθηκε ο Χατζηφωτίου στις 28 Σεπτεμβρίου 1923. Αποφοίτησε από το Πειραματικό Σχολείο Πανεπιστημίου Αθηνών.

Στην Κατοχή της Ελλάδας, σε ηλικία 17 ετών, διέφυγε στην Αίγυπτο, όπου έλαβε μέρος σε πολεμικές επιχειρήσεις, πρώτα ως στρατιώτης στους Ποντικούς της Ερήμου, στην πολιορκία του Τομπρούκ, και μετά συμμετέχοντας στην Τρίτη Ελληνική Ορεινή Ταξιαρχία, η οποία μπήκε πρώτη στο Ρίμινι, όπου και παρασημοφορήθηκε. Στα Δεκεμβριανά, η ομάδα υπό τις διαταγές του ανέλαβε την εκδίωξη μικρού θύλακα του ΕΑΜ που είχε καταφύγει κοντά στο ρεύμα του Αρδηττού χωρίς θύματα, όπως υποστηρίζει ο ίδιος. 

Μετά το τέλος του πολέμου και την επιστροφή του εργάστηκε στις επιχειρήσεις της οικογένειάς του (βιομηχανία και εμπόριο υφασμάτων) μέχρι το 1956. Από το 1956 και μέχρι το 1962 διετέλεσε διευθυντής εκδοτικού οίκου στο Παρίσι. Την περίοδο 1962-1970 δραστηριοποιήθηκε στη ναυτιλία και από το 1970 εμφανίζεται πλέον ως συγγραφέας και δημοσιογράφος. Υπήρξε χρονογράφος στην ''Καθημερινή'' (1974-1977), στον ''Ταχυδρόμο'' με το ψευδώνυμο «Ίακχος» από το 1975 και στα ''Νέα'' ως «ο Διακριτικός» από το 1977. Εργάστηκε στην ΥΕΝΕΔ και έγινε γνωστός από την εκπομπή *Το πεντάλεπτο του Ζάχου Χατζηφωτίου.*

Είναι συγγραφέας των βιβλίων *Τα εν οίκω... εν δήμω, Πωλείται συνείδησις, Συννεφιάζει και στη Μύκονο, Πάντα την Κυριακή, Ο Ίακχος κι εγώ, 100 εκπομπές, Χιούμορ και ζωγραφική, Τα μονοπάτια του πολέμου* και άλλα.

Ήταν μέλος του Ομίλου Αντισφαίρισης Αθηνών και τέως μέλος του ΔΣ της ΕΛΠΑ.

Ο Ζάχος Χατζηφωτίου έγινε ευρύτερα γνωστός από το τηλεοπτικό πεντάλεπτο κοινωνικής κριτικής της ΥΕΝΕΔ και ως κοσμικογράφος, ένας «μπον βιβέρ» με πολλές αναμνήσεις της αθηναϊκής ζωής. Μιλούσε αγγλικά, γαλλικά, αραβικά και ιταλικά. Παντρεύτηκε πέντε φορές. Ο γάμος του με την Τζένη Καρέζη άφησε εποχή καθώς οι καλεσμένοι ήταν 500 και οι απρόσκλητοι 5.000. Έμειναν παντρεμένοι δύο χρόνια. Δεύτερη σύζυγός του υπήρξε η Δανάη Κύρου, με την οποία απόκτησε μία κόρη.

Απεβίωσε στις 30 Σεπτεμβρίου 2022, σε ηλικία 99 ετών, μετά από εβδομάδες νοσηλείας στο ΝΙΜΤΣ. Την δαπάνη για την κηδεία του ανέλαβε ο δήμος Αθηναίων, δημοτικός σύμβουλος και αντιδήμαρχος του οποίου υπήρξε για πολλά χρόνια.

## Πηγές
* *Who's Who 1979*, σ.754

## Εξωτερικοί σύνδεσμοι
* ΠΕΝΤΑΛΕΠΤΟ ΤΟΥ ΖΑΧΟΥ ΧΑΤΖΗΦΩΤΙΟΥ (1980)" Υ.ΕΝ.Ε.Δ., Βίντεο youtube

## Παραπομπές


Κατηγορία:Έλληνες δημοσιογράφοι του 20ού αιώνα
Κατηγορία:Έλληνες συγγραφείς του 21ου αιώνα
Κατηγορία:Μέλη της ταξιαρχίας ''Ρίμινι''
Όουεν Άρθουρ

Ο **Όουεν Άρθουρ** (*Owen Seymur Arthur*, 1949-2020) ήταν ο πέμπτος πρωθυπουργός του Μπαρμπάντος. Διετέλεσε πρωθυπουργός από το 1994 ως το 2008.

## Βιογραφικά στοιχεία
Γεννήθηκε στις 17 Οκτωβρίου 1949. Σπούδασε Οικονομικές Επιστήμες στο Πανεπιστήμιο των Δυτικών Ινδιών. Παντρεύτηκε την Μπέβερλι Τζιν Μπάτσελορ (Beverley Jeanne Batchelor). 

## Πολιτική πορεία
Το 1981 έγινε υπουργός Οικονομικών, το 1983 γερουσιαστής και το 1993 εκλέχθηκε αρχηγός της Αντιπολίτευσης.
Ως αρχηγός του Εργατικού Κόμματος, έγινε πρωθυπουργός στις 6 Σεπτεμβρίου 1994 μετά τη νίκη του κόμματός του στις εκλογές εκείνης της χρονιάς και επανεξελέγη τον Ιανουάριο του 1999 και τον Μάιο του 2003. Τιμήθηκε με το Μετάλλιο του Τάγματος Τιμής του Χοσέ Μαρτί της Κούβας.

Στις βουλευτικές εκλογές στις 15 Ιανουαρίου 2008 ο Άρθουρ διεκδίκησε μια ακόμα θητεία στην πρωθυπουργία, χωρίς όμως αποτέλεσμα. Το Δημοκρατικό Εργατικό Κόμμα της Αντιπολίτευσης του Ντέιβιντ Τόμσον κέρδισε τις εκλογές , εξασφαλίζοντας 20 έδρες έναντι 10 για το κυβερνών κόμμα. . Έτσι, τον Άρθουρ διαδέχθηκε στην πρωθυπουργία ο Ντέιβιντ Τόμσον.

Το 2014 παραιτήθηκε από μέλος του Εργατικού Κόμματος. Δεν ήταν εκ νέου υποψήφιος στις γενικές εκλογές του 2018.  Εν συνεχεία αποσύρθηκε από την πολιτική.

### Θάνατος
Ο Άρθουρ απεβίωσε στις 27 Ιουλίου 2020.

## Εξωτερικοί σύνδεσμοι
* Προφίλ - Πύλη της Κυβέρνησης του Μπαρμπάντος.

## Παραπομπές


Κατηγορία:Πρωθυπουργοί του Μπαρμπάντος
Ντέντον Κούλεϊ

Ο **Ντέντον Κούλεϊ** (*Denton Arthur Cooley*, 22 Αυγούστου 1920 - 18 Νοεμβρίου 2016) ήταν πρωτοπόρος Αμερικανός καρδιοχειρουργός. Ίδρυσε στο Τέξας το ιδιωτικό Καρδιολογικό Ινστιτούτο.

## Βιογραφικά στοιχεία
Στις 3 Μαΐου 1968, ο Κούλεϊ πραγματοποίησε την πρώτη επιτυχημένη μεταμόσχευση ανθρώπινης καρδιάς στις Ηνωμένες Πολιτείες, με δότη μια 15χρονη αυτόχειρα και λήπτη έναν άνδρα 47 ετών, ο οποίος έζησε για άλλες 204 ημέρες με τη μεταμοσχευμένη καρδιά. Στις 4 Απριλίου 1969, ο Κούλεϊ εμφύτευσε σε ασθενή τεχνητή καρδιά και έπειτα από 65 ώρες μεταμόσχευσε ανθρώπινη. Ωστόσο, ο ασθενής πέθανε έπειτα από μία ημέρα.

Το 1972 ίδρυσε την Cardiovascular Surgical Foundation, Ίδρυμα για την εκπαίδευση νέων χειρουργών από τον ίδιο.

## Βραβεία
*The Medal of Freedom
*The Rene Leriche Prize
*The National Medal of Technology.

## Παραπομπές


Κατηγορία:Αμερικανοί ιατροί
Κλίφορντ Χάσμπαντς

Ο **Σερ Κλίφορντ Χάσμπαντς** (*Sir Clifford Straughn Husbands*, 5 Αυγούστου 1926 - 11 Οκτωβρίου 2017) ήταν ο Γενικός Κυβερνήτης του Μπαρμπάντος από το 1996 ως τις 31 Οκτωβρίου 2011. Επίσης ήταν επικεφαλής των Προσκόπων του νησιού.

Γεννήθηκε στις 5 Αυγούστου 1926.  Ολοκλήρωσε τη δευτεροβάθμιά του εκπαίδευση στο σχολείο του Πάρι και στο Κολέγιο Χάρισον, την περίοδο από το 1936 ως το 1946. Στο Πάρι δίδαξε για τρία χρόνια και σπούδασε Νομικά στο Μιντλ Τεμπλ. Σταδιοδρόμησε ως δικηγόρος και τη δεκαετία του '50 διορίστηκε σε διάφορα δικαστικά αξιώματα. Το 1968 ορίστηκε σύμβουλος ("counsel") της Βασίλισσας.

Επίσης διορίστηκε στο Ανώτατο Δικαστήριο το 1976.

Έγινε Γενικός Κυβερνήτης το 1996, μετά τον θάνατο της προκατόχου του, Λαίδης Νίτα Μπάροου.

Τιμήθηκε με τον τίτλο του Μεγαλόσταυρου Ιππότη του Αγίου Μιχαήλ και του Αγίου Γεωργίου, καθώς επίσης και του Τάγματος του Αγίου Ανδρέα και με άλλους τίτλους. Στα τέλη Οκτωβρίου του 2011 αποχώρησε από το αξίωμά του.

Απεβίωσε από καρδιακή προσβολή σε ηλικία 91 ετών στις 11 Οκτωβρίου 2017. Η σύζυγός του, Λαίδη Ρούμπι Χάσμπαντς (πατρικό Χάρις) πέθανε πριν από αυτόν, τον Ιούλιο του 2009.

## Εξωτερικοί σύνδεσμοι
* Βιογραφία

## Παραπομπές


Κατηγορία:Γενικοί Κυβερνήτες του Μπαρμπάντος
Θαλής Θεοδωρίδης

Ο **Θαλλής Θεοδωρίδης** ήταν αγωνιστής του 1821.

Γεννήθηκε στον Πύργο και ήταν γόνος της πλούσιας οικογένειας Θεοδωρίδη η οποία είχε καταγωγή από τη Δίβρη Ηλείας. Ήταν γραμματέας και υπασπιστής των Σισιναίων ενώ πολέμησε και με δικό του στρατιωτικό σώμα στην Αττική, στην Ηλεία και στη μάχη του Ριόλου. Μετά την επανάσταση διορίστηκε αποθηκάριος Πύργου αλλά κατηγορήθηκε πολλές φορές για αυθαιρεσίες.

Απεβίωσε το 1850. Γιος του ήταν ο Αριστομένης Θεοδωρίδης, δημοσιολόγος, πολιτικός και νομικός, και εγγονός του ο Βασίλειος Θεοδωρίδης.

## Πηγές


Κατηγορία:Οπλαρχηγοί του 1821
Θεόδωρος Παπασημακόπουλος

Ο **Θεόδωρος Παπασημακόπουλος** γεννήθηκε το 1790 στην Μοστενίτσα Ηλείας (σύνορα Αχαϊας-Ηλείας). 

## Βιογραφικά στοιχεία
Πολέμησε στο πλευρό του Πλαπούτα σε πολλές μάχες, όπως σε εκείνη του Λάλα, στην Πολιορκία της Τρίπολης, στην Πολιορκία του Ναυπλίου και σε άλλες. Για τις υπηρεσίες του τιμήθηκε από το ελληνικό κράτος το 1844 με το βαθμό του Λοχία.

Κατηγορία:Αγωνιστές του 1821
Στερεοχημεία

Η **Στερεοχημεία** αποτελεί ιδιαίτερο κλάδο της Χημείας με αντικείμενό τη μελέτη της δομής των μορίων και κυρίως τη διάταξη των ατόμων τους στο χώρο.

Το σχήμα των μορίων έχει μεγάλη σημασία ιδιαίτερα όταν τα μόρια δύο διαφορετικών χημικών ενώσεων ενδέχεται να αποτελούνται από τα ίδια άτομα συγκροτούμενα με διαφορετικό συνδυασμό.

Οι γνώσεις για χωροταξική διάταξη των ατόμων προήλθε από την έρευνα των διαφόρων στερεοϊσομερών που αποτελούν ιδιαίτερο είδος των ισομερών ενώσεων. Τις βάσεις της στερεοχημείας έθεσε ο Παστέρ το 1849 σε μια σειρά ερευνών του σε τρυγικό οξύ.

* Ο «στερεοχημικός τύπος» είναι αυτός που χαρακτηρίζει και δίνει το σχήμα ενός μορίου.


Κατηγορία:Χημικές ενώσεις
Κατηγορία:Χημικές ουσίες
Γέφυρα των στεναγμών

Η **Γέφυρα των στεναγμών** (στα Ιταλικά **Ponte dei Sospiri**) είναι μια ονομαστή γέφυρα στη Βενετία, μια μικρή γέφυρα σκεπαστή και κλειστή του "Ρίο ντι Παλάτσιο" που συνδέει το "Παλάτσο Ντουκάλε", δουκικό ανάκτορο, με τις φοβερές φυλακές της τότε Ενετίας.

Κτίστηκε τον 16ο αιώνα σύμφωνα με το σχέδιο του αρχιτέκτονα Αντονίνο Κοντίνο ως στεγασμένος διάδρομος με μάλλον μικρές πολεμίστρες αντί παραθύρων. Από αυτό το διάδρομο - γέφυρα οδηγούνταν οι φυλακισμένοι στο θρυλικό δωμάτιο του ανακτόρου "θάλαμο των τριών ιεροεξεταστών του κράτους" (Σαλέτα ντέι τρέ Ινκουϊζιτόρι ντέλο στάτο) όπου και διεξάγονταν «εν κρυπτώ» η δίκη, πριν της οποίας ή ακόμη και κατά τη διάρκειά της φέρονταν ο φυλακισμένος δια μυστικής σκάλας από τη Σαλέτα στο υπόγειο δωμάτιο των βασανιστηρίων στη "Κάμερα ντελ τορμέντο".

Κατά τη παράδοση το δράμα της μεταφοράς των φυλακισμένων προς τα μαρτύρια, χωρίς σχεδόν καμία ελπίδα επιστροφής «εν ζωή» μαρτυρούνταν από τους στεναγμούς και τα βογκητά που ακούγονταν από εκείνα τα παράθυρα - πολεμίστρες εξ ου και το όνομα της γέφυρας αυτής.320px|right|thumb|Γέφυρα των στεναγμών,λήψη από το εσωτερικό της.

Για τη γέφυρα των στεναγμών έχουν γραφτεί πλήθος αφηγήσεων με προεξέχουσα θέση το λαϊκό μυθιστόρημα του Μιχαήλ Ζεβακό, ενώ όλως περιέργως ο διάσημος μουσικοσυνθέτης Όφενμπαχ συνέθεσε το 1861 υπό τον αυτό (ίσως μακάβριο) τίτλο μια ξεκαρδιστική κατά τ' άλλα οπερέτα.

## Παραπομπές


Κατηγορία:Γέφυρες στην Ιταλία
Κατηγορία:Κτίρια και κατασκευές στη Βενετία
Γκόιβνιου

Στην ιρλανδική μυθολογία, ο **Γκόιβνιου** (ιρλ. *Goibniu*, προφέρεται /ˈgovʲnʲu/) είναι γιος της Μπρίγκιντ και του Τούιρεν κι είναι ο σιδηρουργός των Τουάθα ντε Ντανάν. Μαζί με τα αδέρφια του, Κρέιγνε και Λούχτα, είναι γνωστοί ως *Trí Dée Dána*, οι "Τρεις Θεοί της Τέχνης", οι οποίοι σφυρηλατούσαν τα όπλα που χρησιμοποιούσαν οι Τουάθα ντε Ντανάν για να πολεμήσουν τους Φομόριαν. 

Τα όπλα του Γκόιβνιου ήταν πάντοτε φονικά, ενώ η μπύρα του έδινε αθανασία σε αυτόν που την έπινε. Επίσης θεωρείτο και θεός του κεραυνού. Λέγεται ότι τα αστέρια στον ουρανό δημιουργήθηκαν από τις σπίθες του αμονιού του.

Ο Γκόιβνιου είναι ο αντίστοιχος ουαλικός θεός **Γκοβάννον**.

Κατηγορία:Κελτική μυθολογία
Κατηγορία:Θεότητες της μεταλλουργίας
Κρέιγνε

Στην ιρλανδική μυθολογία, ο **Κρέιγνε** (ιρλ. *Creidhne*) είναι γιος της Μπρίγκιντ και του Τούιρεν και ο τεχνίτης των Τουάθα ντε Ντανάν, που κατεργάζεται το χαλκό, τον μπρούντζο και το χρυσό. Μαζί με τα αδέρφια του, Γκοϊβένου και Λούχτα, είναι γνωστοί ως *Trí Dée Dána*, οι Τρεις Θεοί της Τέχνης, που σφυρηλατούσαν τα όπλα που χρησιμοποιούσαν οι Τουάθα ντε Ντανάν για να πολεμήσουν τους Φομόριαν.

Ο Κρέιγνε συχνά συγχέεται με την πολεμίστρια Κρέιδνε της ιρλανδικής μυθολογίας.

Κατηγορία:Κελτική μυθολογία
Κατηγορία:Θεότητες της μεταλλουργίας
Μηνάς Αλοζίδης

Ο **Μηνάς Αλοζίδης** (7 Ιουλίου 1984) είναι Έλληνας αθλητής του στίβου. Έλαβε την κυπριακή υπηκοότητα το 2009 και αγωνίζεται με τα χρώματα της Κύπρου.

## Καριέρα
Γεννήθηκε στις 7 Ιουλίου 1984  στη Λυγαριά Τρικάλων και αγωνίζεται στα 400μ. εμπόδια. Ξεκίνησε στον Πανελλήνιο ΓΣ και γυμναζόταν με το Γιώργο Παναγιωτόπουλο, στο ίδιο γκρουπ με τη χρυσή Ολυμπιονίκη Φανή Χαλκιά και το Δημήτρη Ρέγα. 

Στο Πανελλήνιο Πρωτάθλημα Ανδρών- Γυναικών 2005 πήρε τη 2η θέση πίσω από τον Περικλή Ιακωβάκη με επίδοση 49.62.  Η πρώτη του σπουδαία διάκριση ήρθε ένα μήνα αργότερα  όταν συμμετείχε στο Ευρωπαϊκό Πρωτάθλημα για αθλητές κάτω των 23 ετών, όπου τερμάτισε 2ος κατακτώντας το αργυρό μετάλλιο με επίδοση 50.04. Λίγες εβδομάδες αργότερα σε μίτινγκ στην Ουγγαρία πέτυχε μεγάλο ατομικό ρεκόρ με 49.52. 

Το 2006, ξεκίνησε με τον καλύτερο τρόπο για τον ίδιο. Κατέκτησε την 1η θέση στο Ευρωπαϊκό Κύπελλο Συλλόγων με 49.89, ενώ στο μίτινγκ Τσικλητήρεια πέτυχε ατομικό ρεκόρ με επίδοση 49.36 εξασφαλίζοντας με αυτό το χρόνο τη συμμετοχή του Ευρωπαϊκό Πρωτάθλημα Στίβου 2006 στο Γκέτεμποργκ, ως ένας από τους γρηγορότερους αθλητές στο αγώνισμα. 

Ξεκινώντας τις προσπάθειές του στον ημιτελικό κατέλαβε την 2η θέση με επίδοση 49.31, ατομικό ρεκόρ, εξασφαλίζοντας το εισιτήριο για τον τελικό. Στον τελικό, το άγχος και ένα γρήγορο πέρασμα στα πρώτα 300μ. τον κούρασαν με αποτέλεσμα τελικά να καταλάβει την 7η θέση με επίδοση 49.61.

Το 2009 απέκτησε κυπριακή υπηκοότητα.

Τον Ιούνιο του 2011 ο Μηνάς Αλοζίδης έλαβε μέρος σε γκραν πρι στη Θήβα στα 400μ. με εμπόδια  και πέτυχε χρόνο 50.95.

Η εξέλιξη του Μηνά Αλοζίδη στα 400μ. εμπ. : 

*2004 : 50.66
*2005 : 49.52
*2006 : 49.31

## Παραπομπές


Αλοζιδης
Αλοζιδης
Αλοζιδης
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Οι Ονειροπόλοι

***Οι Ονειροπόλοι*** (πρωτότυπος τίτλος: *The Dreamers*) είναι δραματική ταινία του 2003, σε σκηνοθεσία του Μπερνάρντο Μπερτολούτσι, βασισμένη στο μυθιστόρημα του Γκίλμπερτ Ανταίρ *The Holy Innocents*.

## Πλοκή
Μόνοι στο Παρίσι με τους γονείς να λείπουν για διακοπές η Ιζαμπέλ (Εύα Γκριν) και ο αδελφός της Τεό (Λουί Γκάρελ) προσκαλούν τον συμφοιτητή τους Μάθιου (Μάικλ Πιτ), ένα νεαρό Αμερικανό, να μείνει για λίγο στο σπίτι μαζί τους. Οι τρεις νέοι θα φτιάξουν τους δικούς τους κανόνες και θα πειραματιστούν συναισθηματικά σε μία σειρά ιδιαίτερα απαιτητικών παιχνιδιών. Με φόντο την ταραχώδη πολιτική περίοδο των γεγονότων της άνοιξης του '68 στη Γαλλία, όταν η φωνή των νέων αντηχούσε σε όλη την Ευρώπη, «Οι Ονειροπόλοι» είναι μία ιστορία εσωτερικής ανακάλυψης καθώς τρεις φοιτητές δοκιμάζουν τα όριά τους.

## Παραπομπές


## Εξωτερικοί σύνδεσμοι
* Official website Η επίσημη ιστοσελίδα της ταινίας

Κατηγορία:Γαλλικές ταινίες της δεκαετίας 2000
Κατηγορία:Βρετανικές ταινίες της δεκαετίας 2000
Κατηγορία:Ιταλικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες σχετικά με δυσλειτουργικές οικογένειες
Κατηγορία:Βρετανικές δραματικές ταινίες
Κατηγορία:Ιταλικές δραματικές ταινίες
Κατηγορία:Αγγλόφωνες ταινίες
Κατηγορία:Γαλλόφωνες ταινίες
Κατηγορία:Ταινίες βασισμένες σε βρετανικά μυθιστορήματα
Κατερίνα Βόγγολη

Η **Κατερίνα Βόγγολη** (γενν. 30 Οκτωβρίου 1970) είναι Ελληνίδα δισκοβόλος.

Η Λαρισαία Κατερίνα Βόγγολη ήταν μία από τη τριάδα των Ελλήνων δισκοβόλων που σταθερά βρισκόταν σε τελικούς μεγάλων διοργανώσεων από το 1998 μέχρι το 2004. Ανήκε στον Ολυμπιακό και προπονούνταν με τον Μιχάλη Ζησόπουλο.

Η πρώτη επιτυχία ήρθε σε ηλικία 23 ετών όταν ήταν 2η μεσογειονίκης. Ωστόσο, η καταξίωση ξεκίνησε το 1998, όταν στο Ευρωπαϊκό Πρωτάθλημα Στίβου 1998 στη Βουδαπέστη κατέλαβε την 5η θέση στον τελικό με βολή στα 63,56 μέτρα.

Την επόμενη χρονιά προκρίθηκε στον τελικό του Παγκοσμίου Πρωταθλήματος Στίβου 1999 στη Σεβίλλη όπου τελικά κατέλαβε την 11η θέση, ενώ κατέλαβε την 9η θέση στον τελικό των Ολυμπιακών Αγώνων 2000 στο Σίδνεϊ. 

Το 2001 δεν κατάφερε να προκριθεί στον τελικό του Παγκοσμίου Πρωταθλήματος Στίβου 2001 στο Έντμοντον, αλλά το 2002 ήταν η χρονιά της. Έχοντας προκριθεί με βολή στα 61,94 μέτρα ως 1η στον τελικό του Ευρωπαϊκού Πρωταθλήματος Στίβου 2002 στο Μόναχο, με βολή στα 64,31μ. ανακηρύχθηκε πρωταθλήτρια Ευρώπης, σημειώνοντας τη μεγαλύτερη επιτυχία στην καριέρα της. Στο ίδιο βάθρο στην 3η θέση βρέθηκε η Τασούλα Κελεσίδου με βολή 63,92 μ. Μάλιστα την ίδια χρονιά ως μέλος της μικτής Ευρώπης κατέλαβε τη 2η θέση στο Παγκόσμιο Κύπελλο στη Μαδρίτη με 61,77 μ..

Η παγκόσμια καταξίωση ήρθε το 2003, όταν στο Παγκόσμιο Πρωτάθλημα Στίβου 2003 στο Παρίσι μετά από μία μεγάλη μάχη κατέλαβε την 3η θέση και το χάλκινο μετάλλιο σημειώνοντας ατομικό ρεκόρ με 66,73 μ., ενώ στον ίδιο τελικό 2η ήταν η Τασούλα Κελεσίδου με 67,14. Αυτή ήταν η δεύτερη φορά μετά το 1999 και τις Παρασκευή Τσιαμήτα και Όλγα Βασδέκη στο βάθρο του τριπλούν, που δύο Ελληνίδες αθλήτριες βρέθηκαν σε βάθρο Παγκοσμίου Πρωταθλήματος στο ίδιο αγώνισμα.

Το 2004, ενόψει της προετοιμασίας για τους Ολυμπιακούς Αγώνες της Αθήνας σημείωσε πανελλήνιο ρεκόρ με 67,72 μ., επίδοση κατά δύο εκατοστά μεγαλύτερη από αυτή της Τασούλας Κελεσίδου. Προκρίθηκε άνετα ως 6η στον τελικό με βολή τα 63,39 μ. αλλά στον τελικό το άγχος τη νίκησε και έτσι περιορίστηκε στην 8η θέση με βολή στα 62,37 μ., χάνοντας την ευκαιρία να προσθέσει το Ολυμπιακό μετάλλιο στη συλλογή της. Την ίδια χρονιά ήταν επίσης 8η στον τελικό του Γκραν Πρι στο Μόντε Κάρλο. Μετά τους Ολυμπιακούς Αγώνες έβαλε τέλος στη σπουδαία καριέρα της, ενώ το 2007 γεννήθηκε το πρώτο παιδί της.

## Παραπομπές


Βογγολη Κατερινα
Κατηγορία:Αθλητές στίβου ΟΣΦΠ
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 1996
Κατηγορία:Αθλητές του στίβου στους Θερινούς Ολυμπιακούς Αγώνες 2000
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 1993
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων των Βαλκανικών Αγώνων Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Στίβου
Κατηγορία:Κάτοχοι μεταλλίων του Παγκοσμίου Πρωταθλήματος Στίβου
Αχαιών Ακτή

Η **Αχαιών Ακτή** της Κύπρου βρίσκεται στην περιοχή Καρπασίας, βόρεια της ενορίας της Αγίας Τριάδας Γιαλούσας, στο ακρωτήριο Πλακωτή.

## Ιστορία
Στην ακτή αυτή σύμφωνα με την παράδοση αποβιβάστηκαν οι πρώτοι Έλληνες (Αχαιοί) κάτοικοι της Κύπρου αμέσως μετά τη λήξη του Τρωικού Πολέμου.
 
Ο γνωστός γεωγράφος του 1ου αιώνα π.Χ. Στράβων αναφέρει σχετικά:   

## Αθλητισμός
Από το όνομα Αχαιών Ακτή πήρε την ονομασία του και το αθλητικό Σωματείο Αχαιών Ακτή, το οποίο λειτουργούσε πριν από το 1974 με έδρα το δημοτικό σχολείο Αιγιαλούσης. 

Λόγω της τουρκικής εισβολής και της προσφυγιάς το σωματείο ανέστειλε την λειτουργία του και επαναδραστηριοποιήθηκε το 2007 με ανεξάρτητο καταστατικό και νέο μητρώο εγγραφής τόσο στον Κυπριακό Οργανισμό Αθλητισμού όσο και στην Υπουργείο Εσωτερικών με πρωτοβουλία του δημοσιογράφου, συγγραφέα και εκδότη Ανδρέα Θεοφυλάκτου και του επιχειρηματία Κώστα Σοφρωνίου, καθώς και αρκετών άλλων, που πρωτοστάτησαν με στόχο να διατηρήσουν τις μνήμες της Αχαιών Ακτή και της Γιαλούσας ζωντανές.

Το Σωματείο Αχαιών Ακτή διαθέτει σήμερα ποδοσφαιρική ομάδα, καθώς και ομάδα τοξοβολίας με έδρα το Μακάρειο Στάδιο. 

Χαρακτηριστικό του σωματείου της Αχαιών Ακτής είναι τα μαύρα χρώματα τις στολές, λόγω της προσφυγιάς, το μπλε στο έμβλημα λόγω της ελληνικότητας και το άσπρο με την ελπίδα της επιστροφής. 

## Εξωτερικοί σύνδεσμοι

* www.sportive.com.cy
* www.achaionakticy.com

Κατηγορία:Αρχαία Κύπρος
Κατηγορία:Γιαλούσα
Άγνοια ελέγχου

**Άγνοια ελέγχου** (*ignoratio elenchi* ή «μη σχετικό συμπέρασμα») αποκαλείται η λογική πλάνη κατά την οποία παρουσιάζεται ένα επιχείρημα το οποίο ίσως αυτό καθ' αυτό να είναι αληθές αλλά το οποίο αποδεικνύει ή υποστηρίζει διαφορετική πρόταση από την οποία υποτίθεται ή διατείνεται ότι υποστηρίζει. Εδώ ο αρχαιοελληνικός όρος «*έλεγχος*» χρησιμοποιείται με την έννοια του αντεπιχειρήματος.

Ο Αριστοτέλης πίστευε ότι η άγνοια ελέγχου αποτελεί σφάλμα από μέρος του θέτοντος την ερώτηση στην προσπάθειά του να ανταπαντήσει στο επιχείρημα του ερωτώμενου. Το απεκάλεσε άγνοια του τι αποτελεί αντίκρουση επιχειρήματος.

## Εξαπάτηση

Όταν αυτή η λογική πλάνη χρησιμοποιείται εκούσια ώστε να προκαλέσει σύγχυση ή αντιπερισπασμό, τότε ονομάζεται *εξαπάτηση*.

Ένας σατιρικός τύπος εξαπάτησης είναι και η "Υπεράσπιση Τσουμπάκα". Ο όρος απαντά συχνά στα φόρουμ συζητήσεων του Διαδικτύου

## Παραδείγματα

* «Η φορολογική πολιτική του πρωθυπουργού ίσως ακούγεται ελκυστική, αλλά εγώ υποψιάζομαι ότι στόχος του είναι να κρατήσει κλειστό το στόμα κάποιας αθέμιτης σχέσης του. Ας το ερευνήσει ο τύπος!» *(εδώ ο ομιλητής προσπαθεί να αποσπάσει την προσοχή από την φορολογία αναφερόμενος στο άσχετο ζήτημα κάποιας υποτιθέμενης ερωτικής σχέσης. Είναι αξιομνημόνευτο, ότι εάν εδώ το ζήτημα ήταν η δημόσια ηθική του πρωθυπουργού αντί για την πολιτική του, τότε το επιχείρημα θα ήταν έγκυρο)*

## Παράβαλε
*Ενθύμημα
*Υπεράσπιση Τσουμπάκα

## Εξωτερικοί σύνδεσμοι
* About.com: Fallacies of relevance 
* Nizkor Project: Red Herring
* Fallacy Files: Red Herring
* The Art of Controversy: Diversion   (δίγλωσσο κείμενο με το πρωτότυπο γερμανικό και την αγγλική μετάφραση. Του Άρθουρ Σοπενάουερ
* Η εξαπάτηση σε πολιτικό λόγο

Κατηγορία:Λογική πλάνη
Στέλλα Πιλάτου

Η **Στέλλα Πιλάτου** (Ηράκλειο, 28 Μαρτίου 1980) είναι Ελληνίδα αθλήτρια στο άλμα εις μήκος.

## Βιογραφία
Γεννήθηκε στις 28 Μαρτίου 1980 στο Ηράκλειο της Κρήτης. Ανήκει στην ομάδα στίβου του ΟΦΗ και προπονητής της είναι ο Γιώργος Κόκκινος. 

## Ιστορικό αγώνων
Μέχρι τα 19 της χρόνια ασχολούνταν κυρίως με το αγώνισμα του τριπλούν. Στο Ευρωπαϊκό Πρωτάθλημα Εφήβων-Νεανίδων κατέλαβε σε αυτό το αγώνισμα την 6η θέση. Το εγκατέλειψε όμως τα επόμενα χρόνια για να ασχοληθεί με το μήκος.

Το 2001, αναδείχθηκε αργυρή μεσογειονίκης στο μήκος με άλμα στα 6,41 μέτρα. Την ίδια χρονιά ήταν 7η στο Ευρωπαϊκό Πρωτάθλημα για Αθλητές Κάτω των 23 Ετών, με επίδοση στα 6,06 μέτρα και 5η στην Πανεπιστημιάδα, με επίδοση στα 6,48 μέτρα.

Το 2002, ήταν μια αποδοτική χρονιά για την Στέλλα Πιλάτου. Αρχικά, κατέλαβε την 5η θέση στο Ευρωπαϊκό Πρωτάθλημα Κλειστού Στίβου 2002 στη Βιέννη, ενώ αργότερα κατάφερε να προκριθεί στον τελικό στο Ευρωπαϊκό Πρωτάθλημα Στίβου 2002 στο Μόναχο με την 5η επίδοση στα 6,43 μέτρα. Στον τελικό, με άλμα στα 6,58 μέτρα, κατετάγη 6η. Την ίδια χρονιά είχε σημειώσει ατομικό ρεκόρ στα 6,75 μέτρα. 

Το 2003 πέτυχε μεγάλη επίδοση στον κλειστό στίβο με 6,80 μέτρα. Η επίδοση αυτή αποτελεί την 3η καλύτερη όλων των εποχών, στον κλειστό στίβο στην Ελλάδα. Επίσης πήρε την 6η θέση στο Παγκόσμιο Πρωτάθλημα Κλειστού Στίβου 2003, με άλμα στα 6,47 μέτρα. Δεν κατάφερε όμως να προκριθεί στον τελικό στο Παγκόσμιο Πρωτάθλημα Στίβου 2003 στο Παρίσι.

Το 2004 δεν προκρίθηκε στον τελικό των Ολυμπιακών Αγώνων της Αθήνας. Η μεγαλύτερη όμως επιτυχία της ήρθε μερικούς μήνες αργότερα στο Ευρωπαϊκό Πρωτάθλημα Κλειστού Στίβου 2005 στη Μαδρίτη. Εκεί, αφότου προκρίθηκε στον τελικό με την 7η επίδοση στα 6,44 μέτρα,  κατέκτησε το αργυρό μετάλλιο με άλμα στα 6,64 μέτρα.

Το 2006 είχε μία ακόμη εξαιρετική χρονιά στον κλειστό στίβο και εξασφάλισε για ακόμη μια φορά την πρόκριση στον τελικό του Παγκοσμίου Πρωταθλήματος Κλειστού Στίβου 2006 της Μόσχας, με την 3η επίδοση από τις συμμετέχουσες, στα 6,55 μέτρα. Στον τελικό ωστόσο περιορίστηκε στην 8η θέση, με άλμα στα 6,50 μέτρα. Στη συνέχεια ξεκίνησε εξαιρετικά στον ανοιχτό στίβο, ισοφαρίζοντας το ατομικό της ρεκόρ με επίδοση στα 6,75 μέτρα. Ένας τραυματισμός όμως στο διαγωνισμό Τοφάλεια, την άφησε εκτός για το υπόλοιπο της αγωνιστικής περιόδου, με αποτέλεσμα να μην ταξιδέψει στο Γκέτεμποργκ.

## Επιδόσεις
Οι επιδόσεις της Στέλλας Πιλάτου στο άλμα εις μήκος (ανοιχτός στίβος), κατά χρονολογική σειρά: 

## Παραπομπές


## Εξωτερικοί σύνδεσμοι
*Η Στέλλα Πιλάτου στη σελίδα της IAAF

Κατηγορία:Ελληνίδες αθλήτριες του άλματος εις μήκος
Κατηγορία:Έλληνες αθλητές του στίβου στους Θερινούς Ολυμπιακούς Αγώνες
Κατηγορία:Αθλητές του στίβου στους Θερινούς Ολυμπιακούς Αγώνες 2004
Κατηγορία:Αθλητές του στίβου στους Μεσογειακούς Αγώνες 2001
Κατηγορία:Αθλητές του στίβου στη Θερινή Πανεπιστημιάδα 2001
Κατηγορία:Αθλητές του στίβου στη Θερινή Πανεπιστημιάδα 2007
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
Κατηγορία:Κάτοχοι μεταλλίων του Ευρωπαϊκού Πρωταθλήματος Κλειστού Στίβου
Τεύκρος

Κατά την ελληνική μυθολογία ο **Τεύκρος** ήταν υιός του βασιλιά της Σαλαμίνας Τελαμώνα και της δεύτερης συζύγου του Ησιόνης, κόρης του βασιλέα της Τροίας Λαομέδοντα, ετεροθαλής αδελφός του Αίαντα.

## Ο μύθος
Έλαβε μέρος στον Τρωικό Πόλεμο και θεωρείτο ως ο καλύτερος τοξότης των Ελλήνων. Πληγώθηκε από τον Έκτορα, αλλά σώθηκε από τον Αίαντα. Έλαβε μέρος στους ταφικούς αγώνες προς τιμή του Πατρόκλου, όπου νίκησε στην τοξοβολία και ήταν ένας από τους Αχαιούς που μπήκε μέσα στον Δούρειο Ίππο.

Μετά τον πόλεμο, όμως, ο πατέρας του δεν τον δέχτηκε πίσω, και τον έδιωξε, διότι δεν εκδικήθηκε για τον θάνατο του αδελφού του. Έτσι ο Τεύκρος, εξόριστος, πλέον, πήγε στην Κύπρο, όπου και ίδρυσε σε ανάμνηση της πατρίδας του την πόλη Σαλαμίνα (κοντά στη σημερινή Αμμόχωστο) με τη βοήθεια του Απόλλωνα και με τη συγκατάθεση του βασιλιά Βήλου της Σιδώνας. Ιστορικά, επιβεβαιώνεται η ίδρυση της Σαλαμίνας γύρω στα 1100 π.Χ, χρονολογία που δεν απέχει, χρονικώς, από τον χρόνο επιστροφής των ηρώων της Τροίας.

Μια παράδοση αναφέρει, ότι μαζί του στην Κύπρο πήγε και ο Ευρυσάκης, υιός του Αίαντα από την Τέκμησσα, του οποίου τη φροντίδα είχε αναλάβει ο Τεύκρος.

Ο Τεύκρος νυμφεύτηκε την κόρη του Κύπρου, Έννη. Οι απόγονοί τους κυβέρνησαν μέχρι τα τέλη του 4ου αιώνα π.Χ.. Τα χνάρια των απογόνων του Τεύκρου χάνονται στην ιστορία, ανάμεσά τους ο Ευέλθων, ο Ονήσιλος, ο Γόργος και πολλοί άλλοι Κύπριοι. 

Ο Τεύκρος πέθανε και θάφτηκε στη Σαλαμίνα της Κύπρου. Ο Ευαγόρας Α΄, ο Ευαγόρας Β΄ και ο τελευταίος Κύπριος βασιλιάς Νικοκρέων καυχιούνταν ότι ήταν απόγονοι του Τεύκρου. Σύμφωνα όμως με μία άλλη εκδοχή ο Τεύκρος σε γεροντική ηλικία αναγκάστηκε να φύγει από την Κύπρο μετά από κάποια εξέγερση των κατοίκων και επέστρεψε στην αρχική πατρίδα του. Εκεί βασίλευε ο ανιψιός του Ευρυσάκης, αφού πια ο Τελαμώνας είχε πεθάνει. Ο Ευρυσάκης του απαγόρευσε να εγκατασταθεί στη Σαλαμίνα, γιατί φοβήθηκε πως είχε έρθει, για να καταλάβει τον θρόνο. Έτσι, ο Τεύκρος αναγκάστηκε για δεύτερη φορά να εγκαταλείψει το νησί της Σαλαμίνας και πήγε στην Ισπανία.

Η ιστορία του Τεύκρου ενέπνευσε πολλούς τραγικούς της αρχαιότητας, όπως ο Σοφοκλής και ο ρωμαίος τραγικός Πακούβιος, που έγραψε την ομώνυμη τραγωδία (Teucer). Τραγωδίες με τίτλο «Τεύκρος» έγραψαν ο Σοφοκλής, ο Ίωνας και ο Νικόμαχος. Αναφορές για τον Τεύκρο υπάρχουν στις «Σαλαμίνιες» του Αισχύλου, στην τραγωδία «Αίας» του Σοφοκλή, στην τραγωδία «Ευρυσάκης» του Σοφοκλή και στην τραγωδία «Telamo» του ρωμαίου τραγικού ποιητή Έννιου.

Η Σαλαμίνα υπήρξε πρωτεύουσα της Κύπρου για 1000 και πλέον έτη, εξαιτίας της προνομιακής της θέσης και του λαμπρού της πολιτισμού. Ειδικά κατά τον 8ο - 6ο αιώνα π.Χ., η πόλη άκμασε πολιτισμικά, ενώ κατά τον Β΄ ελληνικό αποικισμό υπήρξε διαμετακομιστικός τόπος. Ανάμεσα στα περίφημα αρχαιολογικά ευρήματα της Σαλαμίνας είναι και η νεκρόπολή της, κτισμένη ανάμεσα στον 9ο - 7ο αιώνα π.Χ., αλλά και οι κτιστοί βασιλικοί τάφοι.

## Γενεαλογία

## Δείτε επίσης
* Ο αστεροειδής 2797 Τεύκρος (2797 Teucer), που ανακαλύφθηκε το 1981 και ανήκει στην Τρωική Ομάδα, πήρε το όνομά του από τον μυθικό βασιλιά.

## Παραπομπές


Τευκρος
Τευκρος
Κατηγορία:Μυθικοί βασιλείς της Κύπρου
Ντινάρ

δεξιά|μικρογραφία|300x300εσ|Τα έθνη σε σκούρο πράσινο χρησιμοποιούν το δηνάριο. Τα έθνη με ανοιχτό πράσινο χρησιμοποιούσαν παλαιότερα το δηνάριο. Οι δημοκρατίες της πρώην Γιουγκοσλαβίας βρίσκονται κάτω αριστερά.
Το **δηνάριο** είναι η κύρια νομισματική μονάδα σε αρκετές χώρες και χρησιμοποιήθηκε ιστορικά σε πολλές περισσότερες.

Το ιστορικό προηγούμενο του σύγχρονου δηναρίου είναι το χρυσό δηνάριο, το κύριο νόμισμα της μεσαιωνικής Ισλαμικής αυτοκρατορίες, που εκδόθηκε για πρώτη φορά στο έτος Ε.Ε. 77 (696-697 μ.Χ.) από τον Χαλίφη Αμπντ αλ-Μαλίκ ιμπν Μαρουάν. Η λέξη προέρχεται από το ασημένιο δηνάριο, νόμισμα της αρχαίας Ρώμης, που κόπηκε για πρώτη φορά το 211 π.Χ.
[δεξιά|μικρογραφία|154x154εσ|Ασημένιο δηνάριο από την εποχή του Σέρβου βασιλιά [Στέφανος Ούρος Α΄|Στεφάνου Ούρου Α΄ (1243-1276).]]
Η ελληνική λέξη «δηνάριο» είναι η προσαρμογή της αρχαίας ελληνικής δηνάριον (*dēnárion*), από τη λατινική *dēnārius*.

Ένα χρυσό νόμισμα, γνωστό ως *ντινάρα* εισήχθη επίσης στην Ινδία από την Αυτοκρατορία των Κοσσανών κατά τον 1ο αιώνα μ.Χ., και υιοθετήθηκε από την Αυτοκρατορία Γκούπτα και τους διαδόχους της μέχρι τον 6ο αιώνα. Το σύγχρονο χρυσό δηνάριο είναι ένα αναμενόμενο χρυσό νόμισμα, το οποίο μέχρι στιγμής δεν έχει εκδοθεί ως επίσημο νόμισμα από οποιοδήποτε κράτος.

## Χρήση
### Χώρες που χρησιμοποιούν νόμισμα ονομασμένο ως δηνάριο ή κάτι παρόμοιο
[μικρογραφία|240x240εσ|Χρυσό δηνάριο του [Χαλιφάτο των Ομεϋαδών|χαλιφάτου των Ομεϋαδών.]]

### Χώρες και περιοχές που έχουν προηγουμένως χρησιμοποιηθεί ένα νόμισμα που ονομάζεται "δηνάριο" τον 20ο αιώνα

### Χώρες που δεν υφίστανται πλέον
[μικρογραφία|207x207εσ|Ένα μάνκους ή χρυσό δηνάριο του Άγγλου βασιλιά [Όφα της Μερκίας (757-796), ένα αντίγραφο του δηναρίου του Χαλιφάτου των Αββασιδών (774). Συνδυάζει λατινικούς θρύλους, ενώ αναφέρει το OFFA-REX με αραβικούς θρύλους. Το νόμισμα εκτίθεται στο Βρετανικό Μουσείο.]]

### Χωρίς Διεθνή Αναγνώριση

Τον 8ο αιώνα ο Άγγλος βασιλιάς Όφα της Μερκίας έκοψε αντίγραφα των δηναρίων των Αββασιδών, που κόπηκαν το 774 από το Χαλίφη Αλ-Μανσούρ. Το μηχάνημα εμφανώς δεν μπορούσε να καταλάβει τα αραβικά και το αραβικό κείμενο περιέχει πολλά λάθη. Τα κέρματα αυτά μπορεί να είχαν παραχθεί για εμπόριο με την Ισλαμική Ισπανία.

## Δείτε επίσης
* Κατάλογος νομισμάτων των χωρών του κόσμου

## Παραπομπές


Κατηγορία:Ιστορικά νομίσματα
Ντίαν Κεχτ

Στην ιρλανδική μυθολογία, ο **Ντίαν Κεχτ** (ιρλ. *Dian Cécht*) είναι ο θεραπευτής θεός των Τουάθα ντε Ντανάν και πατέρας του Κίαν, του Μιοχ και της Άρμετ, αλλά και του Κου και του Κέθεν. 

Ο Ντίαν Κεχτ ευλόγησε ένα πηγάδι, ώστε όταν πληγώνονταν οι Τουάθα ντε Ντανάν να πλένονται από αυτό και να γιατρεύονται αμέσως. Μπορούσε να θεραπεύσει οποιοδήποτε τραύμα εκτός από τον αποκεφαλισμό.
Στο βασιλιά Νουάντου έφτιαξε ένα χέρι από ασήμι, που μπορούσε να το κινήσει και να χρησιμοποιήσει σαν κανονικό χέρι. Αργότερα, ο γιος του, Μιοχ, αντικατέστησε το ασημένιο χέρι με ένα χέρι από σάρκα και αίμα, αλλά ο Ντίαν Κεχτ το σκότωσε, επειδή ζήλεψε την τέχνη του.

Κατηγορία:Κελτική μυθολογία
Κατηγορία:Θεότητες της υγείας